Rindërtimi i Hjustonit dhe shfrytëzimi i emigrantëve
Ndërsa përballen me rreziqe shëndetësore, emigrantët pa dokumente pastrojnë qytetin e Hjustonit
Pasi uragani Harvey shkatërroi apo dëmtoi dhjetëra mijëra shtëpi në Hjuston dhe në Teksasin lindor, operacioni i pastrimit pritet të zgjasë 20 muaj dhe me kosto më të larta edhe se sa uragani Katrina që u pasua nga rimëkëmbja më e kushtueshme në historinë e Shteteve të Bashkuara. Punëtorët pa dokumente janë pjesë e punës sfiduese për rindërtimin e qytetit të katërt më të madh të Amerikës. Siç njofton korrespondenti i Zërit të Amerikës, Ramon Taylor, ata po kontribuojnë në këtë përpjekje, megjithë rreziqet e shumta. Qyteti i Hjustonit nuk është më i përmbytur, por në disa lagje vazhdon të mbizotërojë myku. Nuk ka mjaftueshëm të punësuar për operacionin e pastrimit dhe kjo ofron një mundësi për punëtorët pa dokumente... ...si këta burra, që presin në parkimin e një dyqani materialesh ndërtimi nëse dikush ka nevojë për punë krahu, si për shembje strukturash, ndërtim, apo lyerje. Mbi 28% e të gjithë forcës punonjëse të Teksasit është pa dokumenta. Jo vetëm që rrezikohen të deportohen, por edhe vetë puna që ata bëjnë është e rrezikshme. Organizatori në komunitet, Mauricio Iglesias, thotë se shumë prej punëtorëve pa dokumente të ndërtimit nuk i dinë të drejtat e tyre në vendin e punës, duke u bërë kështu edhe më shumë të cënueshëm. , thotë zoti Iglesias. Rob Hellyer, i Shoqatës së Ndërtuesve të Hjustonit, thotë se ai dhe anëtarët e tjerë të shoqatës ruajnë standarte të larta kur punësojnë njerëz. Por, ai thotë se një pjesë e problemit vjen për shkak të dallimeve në ekonomi dhe në praktikat shëndetësore të vendeve nga kanë ardhur punëtorët pa dokumenta. , thotë zoti Hellyer. Një situatë e tillë e rrezikshme është një operacion pastrimi i ujërave të zeza të kategorisë 3, që përmbledh krahas ujërave të zeza, edhe kimikate dhe ujin e sjellë nga përmbytja. Për punëtorët me paga të ulëta, të cilët paralelisht po mundohen të rindërtojnë edhe vetë shtëpitë e tyre, ka më shumë kërkesë për të punuar në pastrim, pavarësisht rreziqeve. , thotë Elsa Isaula, e cila menaxhon një kompani pastrimi në Hjuston. Ky shqetësim mbizotëron tek shumë familjarë. thotë Bernadina Rodriguez, bijtë e së cilës punojnë në ndërtim. Gjatë orëve të pritjes, punëtorët që presin në parkim tregojnë historitë e tyre për plagosjet dhe aksidentet, por vazhdojnë të presin duke shpresuar për punë.